Triumphi Octaviani Augusti
Triumphi Octaviani Augusti tres in uno anno 29 a.C.n. fuerunt, et ante eos ovationes duae; sic enim ait Augustus ipse: "Bis ovans triumphavi et tris egi curulis triumphos ... decernente pluris triumphos mihi senatu quibus omnibus supersedi." Cui secutus Suetonius ita enumerat: "Bis ovans ingressus est urbem, post Philippense et rursus post Siculum bellum. Curulis triumphos tris egit, Delmaticum, Actiacum, Alexandrinum, continuo triduo omnes." Sed et alii multi Augusto principe triumphaverunt: "Nec parcior in bellica virtute honoranda, super triginta ducibus iustos triumphos et aliquanto pluribus triumphalia ornamenta decernenda curavit."